Республикэм и япэ дунейпсо чемпионкэ
Болгарием и Благоевград къалэм щызэхэтащ ныбжьыщIэхэм армрестлингымкIэ я 38-нэ дунейпсо чемпионат. Iэ ижьымкIи сэмэгумкIи и хьэрхуэрэгъухэр хигъащIэри, зэхьэзэхуэм япэ увыпIэр щиубыдащ Гундэлэн къуажэм щыщ Отаровэ Надирэ.
Илъэс 20 зи ныбжь Надирэ спортым и мастерщ. А спорт лIэужьыгъуэм хъыджэбзыр зэрыдихьэхрэ куэд щIакъым, ауэ Урысейм щекIуэкI зэпеуэхэм хэтащ, ещанэ увыпIэм нэхъ мащIэ къимыхьу.
Иджыпсту Отаровэ Надирэ Мэз-куу дэт архитектурэм институтым и еплIанэ курсым щоджэ. Мы гъэм и накъыгъэм Европэм арм-рестлингымкIэ и чемпионкэ хъуащ. НыбжьыщIэр спортым щыхыхьам Савич Викторрэ Султанбегов Запиррэ я деж зыщигъасэу щытащ. Иджы Надирэ ЦСКА-м хэту Агаджанян Артур и нэIэм щIэту зегъасэ.
Ди республикэм щыщу армрестлингымкIэ япэ дунейпсо чемпионкэ хъуа Отаровэ Надирэ зэрыжиIэмкIэ, иджырей текIуэныгъэр зыIэригъэхьэным къаруушхуэ тригъэкIуэдащ. Ар пеуащ къэрал 68-м я спортсмен нэхъыфIхэм.
МЭЗКУУ Къан.
